19.02.2021  õhtu 2020 aasta parimad sportlased Jõgevamaal
1. Jõgevamaa Spordiliit Kalju tänukirjad
Eno Vahtra
Murdmaasuusatamise treener ja Põltsamaa piirkonna spordielu edendaja

Merilii Jalg
Tunnustus eduka esinemise eest Eesti meistrivõistlustel kabes 2020

Kervin Kull
Aktiivne jalgpallispordi edendaja Jõgevamaal

Ülis Riisalu
Aktiivne bridži edendaja Jõgevamaal

Tiiu Õunap
Jõgeva Põhikooli klassiõpetaja ja aktiivne võrkpalli edendaja

Uno Valdmets
Aktiivne spordiveteranide tegevuse edendaja Jõgevamaal

Kaido Kriit
Jalgrattaspordi edendaja ja võistluste korraldaja Jõgevamaal

Ailer Mõtsar
Jõu ja Tervise Seltsi treener ja tervisespordi edendaja  

Roman Mitt
Mustvee piirkonna spordielu edendaja

Ester Laumets
Oskar Lutsu Palamuse Gümnaasiumi kehalise kasvatuse õpetaja ja aktiivne spordielu eestvedaja  

Tanel Tõnts
Tunnustus eduka esinemise eest Eesti vibuspordi võistlustel 2020

Katrin Põdra
Tunnustus eduka esinemise eest Eesti vibuspordi võistlustel 2020

2. EESTIMAA SPORDILIIT JÕUD AASTA TEGIJAD 2020
Aasta noortetreeneri kategoorias
Piret Koll
Jõgeva Põhikool, kergejõustikutreener
Korraldatud võistlused: Jõgeva maakonna TV 10 olümpiastardi etapid, Jõgeva väikelaste võistlus, Jõgeva tehniliste alade GP; Peakohtunik: Jõgeva maakonna noorte 4- võistlus, Jõgeva maakonna absoluutsed ja veteranide meistrivõistlused, Jõgeva maakonna noorte  sisemeistrivõistlused. 
Oman rahvuskategooria kohtuniku litsentsi.
Jõgeva Kergejõustikuklubi Harta juhatuse liige, Jõgevamaa Spordiliit Kalju juhatuse liige.
Eesti omavalitsuste suvemängude jõgeva valla kergejõustikuvõistkonna komplekteerimine.
Jõgeva Põhikooli kergejõustikuvõistkonna juhendamine maakonna ja koolispordiliidu võistlustel. 
Selle aasta õpilaste parimad tulemused: Eesti U- 23 meister kolmikhüppes Sander Õunapuu, Eesti U-14 noorte hõbemedalid Johanna Elisabeth Võsaste kettaheites, Aleksandr Grits teivashüppes ja kaugushüppes, pronksmedalid Johanna Elisabeth Võsaste 60m jooksus, Kärt Lehtla kõrgushüppes, U-14 väike-rootsi teatevõistkond ( Aleksandr Grits, Timo Ingver, Kärt Lehtla, Johanna Elisabeth Võsaste), juunioride 3x 800m teatenaiskond ( Kärtyn Kaljusalu, Marii Maria Alund, Teele Olgo).
TV 10 Olümpiastardi võistlussarjas osalemine Jõgeva Põhikooliga. Parimad tulemused. Kärt Lehtla tüdrukute noorema vanuserühma võitja kõrgushüppes, II koht kaugushüppes ja 6- võistluses, III koht palliviskes. Johanna Elisabeth Võsaste II koht kettaheites.

Aasta piirkondliku spordisündmuse kategoorias
Avinurme seebihokiturniir
Korraldajad Katrin Kaarama, Kätlin  Kaarama, Janek Romanovitš
MTÜ Seebihokiturniirid on loodud korraldamaks Eesti Seebihokiturniire. 2019.aastal läbi viidud Eesti I Seebihokiturniir oli Avinurme kohalike saalihokineidude gümnaasiumiastme praktiliseks uurimistööks. 
Turniir oli edukas ning inimeste positiivse tagasiside ja suure huvi tõttu otsustati luua MTÜ ning tegevusega jätkata. Kuna Eestis oli tegemist esmakordse ettevõtmisega, siis polnud inimesed kindlad mängu ohutuses. Sellele vaatamata osales esimesel turniiril 8 võistkonda, kes jäid päevaga väga rahule. Osales ka palju noorte võistkondi erinevatest Eesti paikadest. Kohalikku tiimi esindasid samuti saalihokit mitte harrastavad koolinoored, kes leidsid sügisel tee saalihokitreeningutele. See näitab, et üritus on kasulik nii sportlikkuse kui ettevõtlikkuse propageerimise seisukohast. Käesoleval aastal osales EESTI II SEEBIHOKITURNIIR-il juba üheksa naiskonda ja kümme meeskonda. 2021 aastal on oodata rohkemate võistkondade osalust, kuna plaanis on turniiri veelgi laiendada.
Turniir on üleriigiline, samuti on turniir ka kohaliku tähtsusega ja aitab kaasa kohaliku elu tutvustamisel.
https://spordikeskus.mustvee.eu/spordiuudised/seebihoki-avinurmes/ 

Aasta tegija kohaliku spordielu edendaja kategoorias
Raul Soodla 
jalgrattaklubi Vooremaa Centrum juhatuse liige;
triatloniklubi Trismile liige;
Kalevipoja rattamaratoni korraldamine 13 aastat,; 
ümber Kuremaa järve jooksu traditsiooni taastamine - 2020 aastal joosti 52. korda;
Triatlon Estonia esimene aasta Kuremaal;
tervisespordisari „kaks teist korda ümber Kuremaa järve“ sarja eestvedaja alates 2017 aastast;
erinevate spordiürituste päevajuht – Valgehobusemäe rattamaraton, Ülenurme rattapäev, EMV maanteesõidus, EMV maastikurattakrossis;
Baltic Chain velotuuri etapi korraldamine Jõgevamaal;

korraldanud Jõgeva maakonna meistrivõistlused maastikurattakrossis 2018a;
Kuremaa terviseradade arendusmeeskonnas;
ümber Kuremaa järve matkaraja arendusmeeskonnas;
Jõgeva rattaralli korraldusmeeskonnas;
erinevate spordiürituste päevajuht;
Kuremaa lasteürituste korraldusmeeskonna liige;
Jõgeva valla kultuuri- ja spordikomisjoni liige;
Kuremaa külaseltsi juhatuse liige;
JSL Kalju juhatuse liige;
jalgrattaklubi Vooremaa Centrum juhatuse liige;
isikliku võimekuse paremad skoorid:
klubi Tartu Maraton neliküritused+kuubik läbitud 20 korda;
Estonian Cup maastikurattasari raudmees 4X;


3. Jõgevamaa sportlikum perekond 2020 --  Eesti Olümpiakomitee auhind
Perekond Maurer
Isa Märt, ema Maarika, lapsed Mikk ja Miriam
Isa Märt 
Panustab Jõgevamaa spordiellu toetades noortesporti. Ise mängib Märt aktiivselt võrkpalli, osaledes maakonnamängudel kui ka rahvaliiga programmis. Sageli käib mängimas discgolfi Kuningamäe radadel, on selle mängu võludega nakatanud ka oma poega. 
ema Maarika 
Panustab Põltsamaa noorte kehalisse arengusse, olles Põltsamaa Ühisgümnaasiumi kehalise kasvatuse õpetaja, kuulub ka PÜGi tervisenõukokku. Viib koolis läbi võrkpallirigi 6.-12.kl tüdrukutele. Lapsest peale on tegelenud võrkpalliga. Treenib ja mängib rahvaliigat Tartus Sandpiti naiskonnas. On hariduselt ka füsioterapeut, on arendanud ning kujundanud erivajadustega laste füüsilist vormi ning tegelenud laste rühiprobleemidega. 
Poeg Mikk Maurer 
Esimesest klassist alustas Põltsamaa Spordikoolis treeninguid, alguses jalgpalli ja võrkpalli erialadel, hiljem otsustas võrkpalli kasuks. Mängib Põltsamaa Spordikooli võistkonnas võrkpalli, osaleb aktiivselt treeningutel. Vabal ajal meeldib käia koos isaga mängimas discgolfi. 
Tütar Miriam Maurer 
Alates lasteaia viimasest rühmast alustas võrkpallitreeningutega Põltsamaa Spordikoolis. Suvel armastab Miriam rulluisutada, talvel uisutada jääl.
Jälgime huviga Eesti ja maailma spordielu. Erilised lemmikud on võrkpall, korvpalliliiga, jalgpall, laskesuusatamine, kergejõustik. Perega ühiselt käime aegajalt avastamas Eesti matkaradu, meeldib ühiselt tervisekõnnil võin rattasõidul käia. 

4. Jõgevamaa parimad sportlased 2020
Aasta noorsportlane tüdruk kuni 19.a k.a
Triinu Jalg
Kabe
Tulemused 2020: 1. koht Eesti Meistrivõistlused G-16 100-r kabes; 1. koht Eesti Meistrivõistlused G-16 64-r kabes; 1. koht Eesti Meistrivõistlused G-19 64-r kabes; 2. koht Eesti Meistrivõistlused G-19 100-r kabes; 1. koht Eesti Meistrivõistlused naistele 100-r välkkabes; 1. koht Eesti Meistrivõistlused naistele 64-r kiirkabes; 2. koht Eesti Meistrivõistlused naistele 64-r välkkabes; 3. koht Eesti Meistrivõistlused naistele 100-r kiirkabes; 1. koht Eesti noorte võistkondlikud meistrivõistlused 100-r kabes; 1. koht Eesti noorte võistkondlikud meistrivõistlused 64-r kabes; 3. koht Eesti võistkondlikud meistrivõistlused 100-r kabes.
Treener ja klubi: Arno Uutma, Jõgeva Kabeklubi 

Aasta noorsportlane poiss kuni 19.a k.a
Rasmus Randoja
Kergejõustik, saalihoki
Tulemused 2020 kergejõustik: 1.koht Eesti U14 ja U16 vanuseklasside talvised meistrivõistlused 2000 m, 3.koht Eesti teatejooksude meistrivõistlused P U16 100m +200m + 300m+ 400m teatejooks, 2.koht Eesti U14 ja U16 vanuseklasside meistrivõistlused P U16 2000m, 1.koht Eesti U14 ja U16 vanuseklasside meistrivõistlused P U16 1500m takistusjooks, 1.koht Balti U16 võistkondlikud MV P U16 1500M takistusjooks
Tulemused 2020 saalihoki: PU16, PU18, PAF Teine liiga, PAF Saalihokiliiga 1. koht Eesti meistrivõistlusel
Treener ja klubi kergejõustik: Marika Manglus, Tartu Ülikooli Akadeemiline Spordiklubi 
Treener ja klubi saalihoki: Marko Saksing, Jõgeva Spordiklubi Tähe

Aasta noorte võistkond
Jõgeva Kabeklubi noorte võistkond
Kabe
Noorte võistkond:
1. Merilii Jalg
2. Triinu Jalg
3. Nona Nano
4. Keir-Christian Sugul

Tulemused 2020: 1. koht Eesti noorte võistkondlikud meistrivõistlused 100-r kabes; 1. koht Eesti noorte võistkondlikud meistrivõistlused 64-r kabes
Treener ja klubi: Arno Uutma, Jõgeva Kabeklubi 

Aasta seeniorsportlane
Ülo Kuusk
Sangpomm
Tulemused 2020: Spordiveteranide maailmameistrivõistlused sangpommispordis 18.-22.11.2020 Sankt-Peterburgis, Hõbemedal sangpommispordi kahevõistluses M70 +86kg;                                    Hõbemedal sangpommispordi pikas tõukamises M70 +86kg
Klubi: Jõgevamaa Spordiveteranide Klubi

Aasta võistkond
Jõgeva SK Tähe/ Olivia esindusmeeskond
Saalihoki
Tulemused 2020: Eesti meister saalihokis
Treener ja klubi: Marko Saksing, Jõgeva Spordiklubi Tähe 

Aasta treener
Marko Saksing
Saalihoki
Jõgeva Spordiklubi Tähe 
Tulemused 2020: Jõgeva SK Tähe/Olivia esindusmeeskond - Eesti meister; Jõgeva SK Tähe/Olivia 02- Eesti meistrivõistlused U18 I koht, Jõgeva SK Tähe/Olivia 04 - Eesti meistrivõistlused U16 I koht, Jõgeva SK Tähe/Olivia 06 - Eesti meistrivõistlused U14 II koht, Jõgeva SK Tähe/Olivia 08 - Eesti meistrivõistlused U12 II koht.

Aasta naissportlane
Hanna-Brita Kaasik
Murdmaasuusatamine
Tulemused 2020: Swedbank-Alexela noortesari 1.koht; Eesti MV F suusk 2.koht;                                                                       Eesti MV Cl suusk 1.koht; Valdade Talimängud individuaal 1. koht;                                           Jõgevamaa meistrivõistlused 1.koht; Rullsuusa MK etapp sprint 2. koht;
Rullsuusa MK etapp uisu distants 5. koht; Rullsuusa MK etapp klassika distants 3.koht;
Eesti MV rullsuusatamises sprint 3.koht; Eesti MV rullsuusatamises distants 6.koht;                                         Jõulumäe FIS võistlus rullsuusatamises klassika distants -2. koht
Treener ja klubi: Kalju Ojaste, Eno Vahtra, Kuningamäe Spordiklubi

Aasta meessportlane
Aimar Andruse 
Vabamaadlus
Tulemused 2020: Euroopa MV 20. koht vabamaadlus. Eesti meister vabamaadluses ja rannamaadluses, 2020. a  maailma individuaalsed karikavõistlused maadluses 14. koht
Treener ja klubi: Aleksei Hapov, SK Nipi
